Concours littéraire national 2022

De Concours littéraire national 2022 ass ee lëtzebuergesche Literaturconcours, dee vum Kulturministère organiséiert gëtt. En huet sech 2022 ëm Bänn mat Erzielunge gedréint. D'Präisiwwereechung war den 13. Dezember 2022 am Nationale Literaturzenter zu Miersch.

Auteuren, déi Lëtzebuerger sinn oder zu Lëtzebuerg wunnen, konnte bis de 6. Juni 2022 déi vun hinne verfaasst Erzielungerecueilen, no Modalitéiten, déi vum Kulturministère festgeluecht goufen, areechen. Si kënnen op Lëtzebuergesch, Däitsch, Franséisch an/oder Englesch sinn."Concours littéraire national 2022." Communiqué op gouvernement.lu, 06.10.2022.

Wéi virdru gëtt et zwou Kategorië Präisser: fir Auteuren tëscht 12 an 19 Joer, a fir déi méi al.

De Jury bestoung aus der Mylène Branco, der Marion Rockenbrod, dem Jeff Schinker, dem Pascal Seil an dem Jeff Thoss.

Gewënner
D'Gewënner sinn"Cconcours litteraire national 2022:Les lauréats sont connus." lequotidien.lu, 06.12.2022.:
 1. Präis: John-Paul Gomez fir The Idiot of St. Benedict;
 2. Präis: Guy Helminger fir Das Geräusch der Stillleben;
 3. Präis: Elise Schmit fir Perfect Spheres – Stories and Complaints.
An der Kategorie Auteure vun 12 bis 19 Joer goung de Präis un:
 Zeynep Celik fir Do Women Love?

Kategorie:Concours littéraire national
Kategorie:Literatur 2022